Julia Weber (Schriftstellerin)

D **Julia Weber** (* 1983 z Moshi, Tansania) isch e Schwyzer Schriftstelleri.

## Lääbe
D Julia Weber isch anne 1983 z Moshi, Tansania uf d Wält chuu, wu iri Eltere ne Farm pachtet un Safari organisiert ghaa hän. Anne 1985 isch d Familie uf Züri retuurchuu, wu d Eltere hite ne Biofachhandel hän. No dr Schuel het d Julia Weber Fotofachaagstellti gleert. Si het d Erwagsenematura gmacht un derno vu 2009 bis 2012 literarisch Schrybe am Schwyzerische Literaturinschtitut z Biel studiert. D Julia Weber läbt mit irem Mann, em dytsche Schriftsteller Heinz Helle, un dr zwai gmainsame Chinder z Züri.

Anne 2012 het si dr *Literaturdienst* grindet, wu si literarischi Dokumäntazione, tippt uf ere Hermes Baby, zue Aaläss wie Hochzyte oder Geburtstagsfyre aabietet. Mit dr Gianna Molinari het si d Chunschtakzionsgruppe *Literatur für das, was passiert* grindet, wu si mit andere Autorne un Autore zämedue het, go mit irem schrybe Mänsche uf dr Flucht hälfe. S Projäkt het 2016 e Anerkännigsgab vu dr Stadt Züri in Hechi vu 10'000 Franke iberchuu.

2017 isch s Julia Webers Debütroman *Immer ist alles schön* im Limmat Verlag uusechuu. Im nämlige Johr het dr Roman dr internazional Franz-Tumler-Literaturbryys iberchuu un isch derzue au fir dr Klaus-Michael Kühne-Bryys un dr Schwyzer Buechbryys 2017 nominiert wore.

Anne 2019 het d Julia Weber zäme mit dr Katja Brunner, dr Anaïs Meier, dr Gianna Molinari, dr Sarah Elena Müller, dr Michelle Steinbeck un dr Tabea Steiner s feministisch Autornekolläktiv *RAUF* grindez.

2021 isch d Julia Weber uf Yyladig vum Michael Wiederstein zum Ingeborg-Bachmann-Bryys 2021 yyglade wore. Mit irem Täxt *Ruth* het si s bis uf Shortlist gschafft.

Im April 2022 erschien *Die Vermengung* im Limmat Verlag. Das Buch wurde von der Presse in der Schweiz un z Dytschland seli globt wore un het en Anerkännigsbydrag vum Kanton Züri kriegt.

Im Summer 2022 isch d Julia Weber zäme mit ire Familie fir e baar Monet uf Rom in d Casa Baldi (Villa Massimo) zoge un het Brief an läbigi un verstorbeni Autor*ne gschribe.

## Wärch
* 2009: *Lebenswert AG.* Uruffierig: Kulturfabrik Binz, Züri.
* 2009: *Der Zwischenraum.* Uruffierig: Kulturfabrik Binz, Züri.
* 2015: *Aber die Plastikmenschen*. Erzählung. Verlag Büro für Problem.
* 2016: *Varianten der Angst* in *Wie wir leben wollen*. Anthologie. Suhrkamp Verlag, Berlin 2016, ISBN 978-3-518-46710-7.
* 2017: *Immer ist alles schön.* Roman. Limmat Verlag, Zürich 2017, ISBN 978-3-85791-823-0.
* 2022: *Die Vermengung*. Limmat Verlag, Zürich 2022, ISBN 978-3-03926-041-6.

## Uuszaichnige un Nominierige
* 2012: Finalischti bim Literaturbryys Wartholz
* 2014: Literaturkurs-Stipändiati vu dr Tage der deutschsprachigen Literatur, Klagenfurt
* 2017: Internationaler Franz-Tumler-Literaturbryys fir *Immer ist alles schön*
* 2017: Nominierig fir dr Klaus-Michael Kühne-Bryys, Hamburg, mit *Immer ist alles schön*
* 2017: Nominierig (Shortlist) fir den Schwyzer Buechbryys mit *Immer ist alles schön*
* 2018: Alfred Döblin-Medaille vu dr Akademie der Wissenschaften und der Literatur Mainz fir ire bishärige literarische Arbete
* 2018: Ferderbryys zum Droste-Bryys fir *Immer ist alles schön*
* 2021: Conrad-Ferdinand-Meyer-Bryys
* 2021: Nominierig zum Ingeborg-Bachmann-Wettbewärb.
* 2022: Anerkännigsbydrag vum Kanton Züri fir *Die Vermengung*
* 2024: Alemannische Literaturbryys

## Weblink
* 
* Julia Weber im Limmat Verlag

## Fueßnote